خوش خەۋەر:  170 مىليوندىن ئارتۇق شەخسىي ئاپتوموبىل ئىگىسى نەپكە ئېرىشىدۇ!
جۇڭگو ئىقتىساد تورى خەۋىرى، نۇر تورى تەرجىمىسى:20-نويابىردىن باشلاپ، ج خ مىنىستىرلىقىنىڭ 12 تۈرلۈك ج خ قاتناش باشقۇرۇشنى ئەلالاشتۇرۇپ سودا مۇھىتىنى ياخشىلاش يېڭى تەدبىرى رەسمىي يولغا قويۇلدى، بۇنىڭ ئىچىدە، شەخسىي ئاپتوموبىللارنى يىللىق تەكشۈرۈش يېڭى بەلگىلىمىسى كىشىلەرنىڭ دىققىتىنى تارتتى.تەكشۈرۈش دائىرىسى كېڭەيتىلىپ، دەۋرى ئەلالاشتۇرۇلۇپ، 170 مىليوندىن ئارتۇق شەخسىي ئاپتوموبىل ئىگىسى نەپكە ئېرىشىدۇ. 2020-يىلى 9-ئايغىچە، مەملىكەت بويىچە ماتورلۇق قاتناش ۋاسىتىسى 365 مىليونغا يەتكەن، بۇنىڭ ئىچىدە ئاپتوموبىل 275 مىليونغا، شوپۇر 450 مىليونغا يەتكەن. بۇنىڭدىن ئىلگىرى، قاتناش باشقۇرۇش تارماقلىرى ئالتە يىل ئىچىدە تىجارەت قىلمايدىغان ئالتە كىشىلىكتىن تۆۋەن كىچىك، مىكرو تىپتىكى يولۇچىلار ئاپتوبۇسىنى ھەقسىز تەكشۈرۈشنى يولغا قويغان بولۇپ، 190 مىليون ئاپتوموبىل ئىگىسى ھەقسىز تەكشۈرۈش سىياسىتىدىن بەھرىمەن بولدى. 11-ئاينىڭ 20-كۈنىدىن باشلاپ، ج خ قاتناش باشقۇرۇش تارماقلىرى ئالتە يىل ئىچىدە تىجارەت قىلمايدىغان ئالتە كىشىلىكتىن تۆۋەن كىچىك، مىكرو تىپتىكى يولۇچىلار ئاپتوبۇسىنى تەكشۈرمەسلىك ئاساسىدا، تەكشۈرۈشنى كەچۈرۈم قىلىش دائىرىسىنى يەنىمۇ كېڭەيتىپ، ئالتە يىل ئىچىدە تىجارەت قىلمايدىغان 7-9 كىشىلىك كىچىك تىپتىكى يولۇچىلار ئاپتوبۇسى (بولكىۋاي بۇنىڭ سىرتىدا) تەكشۈرۈشنى كەچۈرۈم قىلىش دائىرىسىگە كىرگۈزدى. ھەر ئىككى يىلدا قەرەللىك تەكشۈرۈشكە توغرا كەلگەندە، ماتورلۇق قاتناش ۋاسىتىسىنىڭ ئىگىسى قاتناش ھادىسىسى مەجبۇرىي جاۋابكارلىق سۇغۇرتىسى ئىسپاتى، ئاپتوموبىل- پاراخوت بېجى تاپشۇرۇش ياكى باج كەچۈرۈم قىلىش ئىسپاتى بىلەن تەمىنلىگەندىن كېيىن، جامائەت خەۋپسىزلىكى ئورگىنىنىڭ قاتناش باشقۇرۇش تارمىقىغا بىۋاسىتە تەكشۈرۈش بەلگىسى ئېلىشنى ئىلتىماس قىلسا بولىدۇ، تەكشۈرۈش ئاپپاراتىغا بېرىپ بىخەتەرلىك تېخنىكىسى بويىچە تەكشۈرۈش ھاجەتسىز.بۇنىڭدىن باشقا، قاتناش باشقۇرۇش تارماقلىرى يەنە ماتورلۇق قاتناش ۋاسىتىلىرىنى تەكشۈرۈش دەۋرىيلىكىنى يەنىمۇ ئەلالاشتۇرغان. ئالتە يىلدىن ئاشقان، 10 يىلغا توشمىغان غەيرىي تىجارەت خاراكتېرىدىكى كىچىك تىپتىكى يولۇچىلار ئاپتوبۇسى (مىنىبۇس بۇنىڭ سىرتىدا) نىڭ تەكشۈرۈش مۇددىتى ھەر يىلى بىر قېتىم تەكشۈرۈشتىن ھەر ئىككى يىلدا بىر قېتىم تەكشۈرۈشكە كېڭەيتىلىدۇ، يەنى شەخسىي ئاپتوموبىللار 10 يىل ئىچىدە پەقەت ئىككى قېتىم تورغا چىقىرىلىپ تەكشۈرۈلىدۇ، بۇ ئايرىم-ئايرىم ھالدا 6-، 8- يىلى بولىدۇ؛ 10 يىلدىن يۇقىرى شەخسىي ئاپتوموبىللار يەنىلا ئەسلىدىكى بەلگىلەنگەن تەكشۈرۈش مۇددىتى بويىچە ئىجرا قىلىنىدۇ، يەنى 10 يىلدىن 15 يىلغىچە، ھەر يىلى بىر قېتىم تەكشۈرۈلىدۇ. ج خ قاتناش باشقۇرۇش تارمىقىنىڭ مەسئۇلى تونۇشتۇرۇپ مۇنداق دېدى: مەملىكەت بويىچە 170 مىليوندىن ئارتۇق شەخسىي ئاپتوموبىل ئىگىسى بۇ ئىسلاھات ئېلىپ كەلگەن قولايلىقتىن بەھرىمەن بولىدۇ.مەسىلەن، ئەگەر ئاپتوموبىلىڭىز  2014-يىلى 11-ئاينىڭ 1-كۈنىدىن كېيىن تىزىمغا ئالدۇرۇلغان بولسا، پەقەت 6-يىلى، 8-يىلى، 10-يىلى تەكشۈرتسىڭىزلا بولىدۇ. بۇنىڭ ئىچىدە، رويخەتكە ئالدۇرۇش ۋاقتى 2014- يىلى 11- ئاينىڭ 1- كۈنىدىن 2014- يىلى 12- ئاينىڭ 31- كۈنىگىچە بولغان ئاپتوموبىل ئىگىلىرى دىققەت قىلىشى، بۇ يىل يىل ئاخىرىدىن بۇرۇن 6- يىللىق توردا تەكشۈرۈشنى تاماملىشى كېرەك.مىنيىن ئاقىللار ئامبىرى ماكرولۇق رايون تەتقىقات كوللېكتىپىنىڭ مەسئۇلى مۇخبىرلارغا مۇنداق دېدى: قاتناش باشقۇرۇش تارماقلىرى تەكشۈرۈش كەچۈرۈم قىلىش دائىرىسىنى كېڭەيتتى ۋە تەكشۈرۈش كەچۈرۈم قىلىش دەۋرىيلىكىنى تەڭشىدى، ئاساسلىقى ئاپتوموبىل سۈپىتى ۋە بۇلغىما چىقىرىش ئۆلچىمىنىڭ ئۆسۈشىگە ئەگىشىپ، ئاپتوموبىللارنى يىللىق تەكشۈرۈشنىڭ زۆرۈرىيىتى ئازايتىلىپ، كىچىك يولۇچىلار ئاپتوموبىللىرىنىڭ تەكشۈرۈشنى كەچۈرۈم قىلىش مۇددىتى ئالتە يىلدىن ئون يىلغا ئۇزارتىلىپ ئوبيېكتىپ شارائىت ھازىرلاندى. شۇنىڭ بىلەن بىر ۋاقىتتا، تۇرمۇش سەۋىيەسىنىڭ ياخشىلىنىشىغا ئەگىشىپ، 7-9 كىشىلىك كىچىك ئاپتوبۇسلارنىڭ سېتىلىش مىقدارى ئۈزلۈكسىز ئېشىپ، ئادەتتىكى ئائىلىلەرگىچە كىردى، بۇ  ئىلگىرى بازاردىكى تىجارەت تۈرىدىكى كىچىك ئاپتوبۇسلار (مەسىلەن، مىنىبۇس)لاردىن روشەن پەرقلىنىدۇ، شۇڭا 7-9 كىشىلىك كىچىك ئاپتوبۇسلارنىڭ بۇ بىر قىسمى تەكشۈرمەسلىك قاتارىغا كىرگۈزۈلۈپ، خەلققە تېخىمۇ قولايلىق يارىتىلىدۇ.ئاپتوموبىل كەسپى ئانالىزچىسى جاڭ شياڭنىڭ قارىشىچە، بۈگۈنكى كۈندە ئاپتوموبىل سۈپىتى زور دەرىجىدە يۇقىرى كۆتۈرۈلگەن بولۇپ، يۇقىرى چاستوتىلىق تەكشۈرۈش ئېلىپ بېرىشنىڭ ھاجىتى يوق ئىكەن. بۇنىڭدىن باشقا نۇرغۇن ئاپتوموبىللار تورلاشتۇرۇلغان بولۇپ، ئاپتوموبىل كارخانىلىرى ھەر ۋاقىت توردا تەكشۈرەلەيدۇ.يولۇچىلار ئاپتوموبىلى بازار ئۇچۇرى بىرلەشمىسىنىڭ باش كاتىپى سۈي دۇڭشۇ مۇخبىرنىڭ زىيارىتىنى قوبۇل قىلغاندا مۇنۇلارنى كۆرسەتتى: يىللىق تەكشۈرۈش يېڭى بەلگىلىمىسىدە تەكشۈرۈشنى كەچۈرۈم قىلىش دائىرىسىنى كېڭەيتىش، تەكشۈرۈش مۇددىتىنى تەڭشەش 7-9 كىشىلىك يولۇچىلار ئاپتوموبىلغا پايدىلىق بولۇپ، ئاپتوموبىل تەكشۈرۈش ۋاقتىنى قىسقارتتى.يىڭ شىيۋېن مۇنداق دەپ قارىدى: نۆۋەتتە ئىككى بالىلىق بولۇش سىياسىتىنىڭ يولغا قويۇلۇشىغا ئەگىشىپ، كىشىلەرنىڭ  7-9 كىشىلىك كىچىك يولۇچىلار ئاپتوموبىلغا بولغان ئېھتىياجى ئاشقان بولسىمۇ، لېكىن يىللىق تەكشۈرۈشنىڭ مۇرەككەپلىكى سېتىۋېلىش ئارزۇسىنى چەكلەپ تۇرۇۋاتقان، بۇ تەدبىر يولغا قويۇلغاندىن كېيىن، 7-9 كىشىلىك ئاپتوموبىل بازىرىنىڭ جەلپ قىلىش كۈچىنى مەلۇم دەرىجىدە ئاشۇرىدۇ. جاڭ شياڭ مۇنۇلارنى بىلدۈردى: يىللىق تەكشۈرۈش يولغا قويۇلۇشتىن بۇرۇن، نۇرغۇن ئىستېمالچىلار ئاپتوموبىل سېتىۋالغاندا، يەتتە كىشىلىكتىن يۇقىرى ئاپتوموبىللارنىڭ يىللىق تەكشۈرۈش مەسىلىسىنى ئويلىشىپ، چوڭ تىپتىكى ئاپتوموبىللارنى سېتىۋېلىشنى خالىمايتتى، بۈگۈنكى كۈندە ئالتە يىل ئىچىدىكى 7 ~ 9كىشىلىك  غەيرىي تىجارەت خاراكتېرىدىكى كىچىك تىپتىكى يولۇچىلار ئاپتوموبىلى (بولكىۋاي بۇنىڭ سىرتىدا) تەكشۈرۈشنى كەچۈرۈم قىلىش دائىرىسىگە كىرگۈزۈلۈپ، 7 ~ 9 كىشىلىك ئاپتوموبىل ئىستېمالىنى ئىلگىرى سۈرىدۇ.تەكشۈرۈشنى كەچۈرۈم قىلىش تەكشۈرمەسلىك ئەمەس، بەلكى تەكشۈرۈشتە لاياقەتلىك بولۇش بەلگىسىنى يەنىلا ئېلىشقا توغرا كېلىدۇ. قاتناش باشقۇرۇش تارماقلىرى شۇنى ئەسكەرتىدۇكى، ئالتە يىل ئىچىدە 7-9 كىشىلىككىچە تىجارەتسىز كىچىك تىپتىكى يولۇچىلار ئاپتوموبىلى (بولكىۋاي بۇنىڭ سىرتىدا)نى تەكشۈرۈشنى كەچۈرۈم قىلىش ھەرگىزمۇ تەكشۈرمەسلىك ئەمەس، ئاپتوموبىل ئىگىسى يەنىلا يېڭى ئاپتوموبىلنى رويخەتكە ئالدۇرۇشتىن بۇرۇنقى ئالتە يىل ئىچىدە ھەر ئىككى يىلدا بىر قېتىم ماتورلۇق قاتناش ۋاسىتىلىرىنىڭ تەكشۈرۈشتە لاياقەتلىك بولۇش بەلگىسىنى ئىلتىماس قىلىپ ئېلىشى كېرەك.تەكشۈرۈشتە لاياقەتلىك بولۇش بەلگىسىنى قاتناش باشقۇرۇش تارماقلىرىنىڭ كۆزنىكىدىن ئىلتىماس قىلىپ ئالسىمۇ، «قاتناش باشقۇرۇش 12123» APPسى ئارقىلىق ئېلېكتىرونلۇق ئىسپات ئالسىمۇ بولىدۇ.يىڭ شىيۋېن مۇنداق تەكلىپ بەردى: تۈرلۈك ئاپتوموبىل كەسىپلىرىنى باشقا جايدا بېجىرىش دائىرىسىنى يەنىمۇ كېڭەيتىش كېرەك. مەسىلەن، نىمكەش ئاپتوموبىللارنىڭ باشقا جايلاردىكى سودىسى ۋە تۈرلۈك ئاپتوموبىللارنى ئۆزگەرتىش رەسمىيىتىنى باشقا جايدا بېجىرىش قاتارلىقلار.جۇڭ شى مۇنداق دېدى: كەلگۈسىدە قاتناش باشقۇرۇش تارماقلىرى يەنىلا يولۇچىلار ئاپتوموبىلىنىڭ بىخەتەرلىكى ۋە بۇلغىما چىقىرىش سەۋىيەسىنىڭ مۇناسىپ ئۆسۈشىگە ئاساسەن، تېخىمۇ كۆپ خەلققە قولايلىق مۇلازىمەت تەدبىرلىرىنى يەنىمۇ يولغا قويىدۇ.جامائەت خەۋپسىزلىكى مىنىستىرلىقىنىڭ ئاخبارات باياناتچىسى، ئاخبارات تەشۋىقات ئىدارىسىنىڭ 2 ـ دەرىجىلىك كۆزەتكۈچىسى گو چياڭ 10 ـ ئايدا ئۆتكۈزۈلگەن جامائەت خەۋپسىزلىكى مىنىستىرلىقىنىڭ ئاخبارات ئېلان قىلىش يىغىنىدا مۇنۇلارنى بىلدۈردى: كېيىنكى قەدەمدە جامائەت خەۋپسىزلىكى ئورگانلىرى «ئالاقە تورى + جامائەت خەۋپسىزلىكى ھۆكۈمەت ئىشلىرى مۇلازىمىتى» سۇپىسى قۇرۇلۇشىنى سىجىل ئالغا سىلجىتىپ، ئاممىۋى كارخانىلارغا تېخىمۇ كۆپ مۇلازىمەت قىلىدىغان، تىجارەت ـ سودا مۇھىتىنى ئەلالاشتۇرىدىغان يېڭى سىياسەت، يېڭى تەدبىرلەرنى تەتقىق قىلىپ ئوتتۇرىغا قويۇپ، خەلق ئاممىسىنىڭ ئېرىشىش تۇيغۇسىنى تېخىمۇ يېتەرلىك، بەخت تۇيغۇسىنى تېخىمۇ سىجىل، بىخەتەرلىك تۇيغۇسىنى تېخىمۇ كاپالەتكە ئىگە قىلىمىز.